Styremøte Alvøen lokalforening 10.6.14

Møtt: Paal Henrich-Berle, Pål Albro, Didrik Andersen, Linda Knapskog, Torgils Lutro

Forfall: Eirik Fausa, Silje Kvalheim

|  |  |  |
| --- | --- | --- |
| **Saksnr** | **Sak** | **Ansvarlig** |
| 14/14 | Innkommet sak – søknad om støtte, uniformer kanonerer  Rolf Hjertholm søkte på vegne av ham, Petter og Georg, om støtte fra ALF for å oppgradere uniformene som brukes ved kanonsalutter 16-17.mai, kr. 9.000,-. Søknad innkommet og avgjort pr. mail den 24.4.14.  Styret innvilger inntil kr. 9.000,-, men forutsetter at de forsøker å få billige løsninger ved å be om bistand/rabatt fra VT og andre leverandører.  Mottatt bilag på totalutgifter kr. 7.746,- pr. 10.6.14. | Torgils gir tilbakemelding. |
| 15/14 | Medlemsregister – purringer på kontingent  Vi har ca. 25 husstander som ikke har betalt kontingent på kr. 1.200,- for 2014. Styret utarbeider et infoskriv med anmodning om betaling som sendes de aktuelle sammen med giro. | Torgils |
| 16/14 | Veiavtalen – evt. nye veier som skal inngå i avtalen  Styret ser på «veikartet» og veiavtalen sammen med grunneier for å vurdere hvilke veier / veistubber som kan være aktuelt å ta inn i veiavtalen mellom grunneier og ALF. Dette vil også påvirke brøyteavtale. Saken vil deretter bli lagt frem på årsmøtet i 2015. | Torgils |
| 17/14 | Leie av Lokalet høst 2014 – tilbakemelding til Hendrik innen 15.6.14.  ALF vil leie «Lokalet» alle torsdager etter kl.1800 i partallsuker 2. halvdel av 2014.  Informasjon om mulighet til bruk av Lokalet for ALF’s medlemmer legges ut på hjemmesiden. | Torgils  Silje |
| 18/14 | Informasjon om Alvøen barnehage – evt. avklaringer mht til dette.  Styret har mottatt en redegjørelse fra leder i Stiftelsen Alvøen barnehage om avviklingen av denne. Paal og Pål meldte seg inhabile før styret behandlet denne saken.  Oppsummering av redegjørelse:  Barnehagen ble nedlagt grunnet manglende belegg og dermed manglende inntekt. Stiftelsen er pr. i dag konkurs. Festetomten er tilbakeført bortfester i medhold av Tomtefestelovens § 41. Bygget på festetomten er i meget dårlig stand og er i henhold til Tomtefesteloven tilbakeført bortfester vederlagsfritt.  I Stiftelsens vedtekter står det anført at dersom driften av barnehagen opphører «…skal stiftelsens midler tilfalle Alvøkretsens Velforening..» Stiftelsen er konkurs og det er derfor etter all sannsynlighet ikke midler til fordeling. Styret i ALF tar redegjørelsen til etterretning og avventer sluttrapport fra bobestyrer. | Styret |
| 19/14 | Avslutningsfest/markering for Alvøen barnehage – pengestøtte og representant i komité.  Etterkommerne etter Fasmer v/Fabian Stang har bevilget kr.15.000,- til en markering for avviklingen av Alvøen barnehage. Stiftelsen leder anmoder ALF om å bidra økonomisk til markeringen og ønsker selv å bidra i en komite som kan arrangere markeringen. ALF er positive til pengestøtte og avventer beløp til det fremkommer mer konkrete planer. ALF vil også bidra med å finne personer som kan sitte i komiteen, og vil bl.a. henstille på hjemmesiden om at interesserte melder seg. Markeringen vil gjennomføres høsten 2014. | Styret |
| 20/14 | Skilt «Sakte fart» i innseilingen til Alvøen  Det er søkt Bergen og Omland Havnevesen om at de setter opp skilting med «Sakte fart» i innseilingen til Alvøen. Saken er under behandling og vi håper skilt er på plass innen ett år. | Pål |
| 21/14 | Kulturdager i Alvøen 1.6.14 – evaluering  Didrik og Torgils stilte som parkeringsvakter på en solfylt dag med mange besøkende til de næringsdrivende i Alvøen fabrikker og omegn. Dersom ALF blir anmodet om parkeringsvakter på arrangementet i 2015 vil vi gå i dialog med Laksevåg kulturkontor om rammebetingelser. | Styret  Torgils |
| 22/14 | Bankforbindelser  ALF har kontoer samt ett fond i to forskjellige banker, DNB og SPV. Vi vil avvikle DNB som bankforbindelse og flytte alle aktiva over i SPV. | Linda |
| 23/14 | Dugnad langs veiene  Styret vil være ansvarlige for kunngjøring og igangsetting av dugnader. Videre vil styret gjøre innkjøp i forkant av dugnader, som bensin, brus, o.l. Grunneier vil kontaktes for om mulig å leie traktor/fliskutter ved dugnader.  Dugnad planlegges før sommeren i skråningen mellom «Fjellveien» og Alvøveien. | Torgils  Didrik |
| 24/14 | Organisering av e-post til ALF  ALF har egen e-post adresse som er [alvoenlokalforening@gmail.com](mailto:alvoenlokalforening@gmail.com). Silje og Torgils sjekker innboksen jevnlig. | Silje  Torgils |